Document ID: 31993D0520

31993D0520
L 246/31
SLUŽBENI LIST EUROPSKE UNIJE
27.09.1993.
ODLUKA VIJEĆA
od 27. rujna 1993.
o izmjeni Odluke 93/16/EEZ o proširenju pravne zaštite topografija poluvodičkih proizvoda na osobe iz Sjedinjenih Američkih Država i iz određenih područja
(93/520/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 87/45/EEZ od 16. prosinca 1986. o pravnoj zaštiti topografija poluvodičkih proizvoda (1), a posebno njezin članak 3. stavak 7.,
uzimajući u obzir prijedlog Komisije,
budući da pravo na zaštitu topografija poluvodičkih proizvoda u Zajednici imaju osobe koje ispunjavaju uvjete za zaštitu prema članku 3. stavcima 1. do 5. Direktive 87/54/EEZ;
budući da se pravo na zaštitu može proširiti odlukom Vijeća na osobe koje se ne koriste zaštitom prema spomenutim odredbama;
budući da bi o proširenju zaštite trebala, koliko je to moguće, odlučiti Zajednica kao cjelina;
budući da je takva zaštita već prethodno, samo na privremenoj osnovi, proširena na Sjedinjene Američke Države i određena područja u skladu s Odlukom Vijeća 93/16/EEZ od 21. prosinca 1992. o proširenju pravne zaštite topografija poluvodičkih proizvoda na osobe iz Sjedinjenih Američkih Država i iz određenih područja (2);
budući da je u Arubi i na Nizozemskim Antilima pravna zaštita topografija poluvodičkih proizvoda predviđena, među ostalim, člankom 10. Zakona o autorskom pravu Nizozemskih Antila od 17. prosinca 1912. (s izmjenama);
budući da se očekuje da će područja koja još nemaju posebno zakonodavstvo donijeti takvo zakonodavstvo i da će ga u što kraćem roku proširiti na osobe iz država članica Zajednice koje imaju pravo na zaštitu prema Direktivi 87/54/EEZ;
budući da je prikladno takvu zaštitu proširiti na privremenoj osnovi na ta područja da se osigura više vremena za stvaranje uvjeta za međusobnu neograničenu zaštitu,
DONIJELO JE OVU ODLUKU:
Članak 1.
Prilog Odluci 93/16/EEZ zamjenjuje se Prilogom ovoj Odluci.
Članak 2.
Ova se Odluka primjenjuje od 1. studenoga 1993.
Članak 3.
Ova je Odluka upućena državama članicama.
Sastavljeno u Bruxellesu 27. rujna 1993.

Labels: 10
7
1
18